rejauldu/bengali-wikipedia huggingface dataset:
কোলা সুপারডিপ বোরহোল (, Kolskaya sverkhglubokaya skvazhina) হল সাবেক সোভিয়েত ইউনিয়নের একটি বৈজ্ঞানিক খনন প্রকল্পের নাম। এই খননকাজটি করা হয়েছিল বর্তমান রাশিয়ার কোলা উপদ্বীপের পেচেংস্কি জেলায় । খননকাজ প্রকল্পটির উদ্দেশ্য ছিল কৃত্রিমভাবে পৃথিবীর কেন্দ্রের দিকে যতদূর সম্ভব হয় খনন করা। ১৯৭০ সালের ২৪শে মে প্রথমে উরালমাস-৪ই ড্রিলিং রিগ ব্যবহার করে খনন কাজটি শুরু করা হয়েছিল, পরবর্তিতে উরালমাস-১৫০০০ সিরিজের রিগ ব্যবহার করা হয়েছিল। কেন্দ্রীয় বোরহোল থেকে কয়েকটি শাখা বোরহোলও খনন করা হয়েছিল কাজের সুবিধার্থে। গভীরতম এসজি-৩ প্রকল্পটি ১৯৮৯ সালে ১২,২৬২ মিটার (৪০,২৩০ ফুট) গভীরতায় পৌঁছায় এবং এখনও পর্যন্ত এটিই পৃথিবীতে মানুষের তৈরি সবচেয়ে গভীর কৃত্রিম পয়েন্ট।  দুই দশক ধরে গভীরতার পরিমাপে এবং বোরের বিচারে এটিই ছিল পৃথিবীর সবচেয়ে বড় বোরহোল, কিন্তু ২০০৮ সালে কাতারের আল শাহীন তেল খনির গভীরতা পরিমাপ করা হয়  এবং ২০১১ সালে রাশিয়ার শাখালিন দ্বীপের উপকূলবর্তী শাখালিন-আই ওডোপ্টু ওপি-১১ এর দৈর্ঘ্য পরিমাপ করা হয় ।  ড্রিলিং thumb|কোলা সুপারডিপ বোরহোল, ১৯৮৭-এর ইউএসএসআর স্মারকলিপি স্ট্যাম্প। খননের প্রধান টার্গেট ধরা হয়েছিল । ১৯৭৯ সালের ৬ই জুন  গভীরতার বিশ্ব রেকর্ডটি ভেঙে যায়। রেকর্ডটি ছিল যুক্তরাষ্ট্রের ওয়াশহিতা কাউন্টির বের্থা রোজার হোল-এর। ১৯৮৩ সালে খনন কাজটি  গভীরতায় পৌঁছায় এবং তখন ঘটনাটি উদ্‌যাপনের জন্য এক বছরের জন্য খনন বন্ধ রাখা হয়েছিল। এই অলস সময়টি ২৭শে সেপ্টেম্বর ১৯৮৪ সালে  খননের মাধ্যমে ভাঙার চেষ্টা করা হয়েছিল, কিন্তু হঠাৎ করেই  সেকশনের ড্রিলিং স্ট্রিংটি কূপের মধ্যে পড়ে যায় এবং এটি কূপের রাস্তা বন্ধ করে দেয়। পরবর্তিতে  গভীরতা থেকে পুনরায় খনন শুরু করা হয়েছিল।  ১৯৮৯ সালে গর্তটি  গভীর পর্যন্ত পৌঁছায়। একই বছরে ধারণা করা হয়েছিল গর্তের গভীরতা ১৯৯০ সাল নাগাদ -এ এবং ১৯৯৩ সাল নাগাদ -এ পৌঁছাবে।Kola Superdeep is in the Guinness Book of World Records, Zemlya i Vselennaya, 1989, no. 3, p.9  যাইহোক, এরকম গভীরতায় সাধারণ ধারণা  তাপমাত্রার চেয়ে বেশি  তাপমাত্রা থাকায় খনন কাজ চালিয়ে যাওয়া সম্ভব হয়নি এবং ১৯৯২ সালে খনন কাজটি বন্ধ হয়ে যায়। প্রকল্পটি যদি চালিয়ে যাওয়া যেত তাহলে  পর্যন্ত খনন করতে  তাপমাত্রার সাথে মোকাবিলা করতে হত যেখানে ড্রিলিং বিটই আসলে কোন কাজে আসবে না।  তথ্যসূত্র  আরো পড়ুন      বহিঃসংযোগ   Official Kola Superdeep Borehole website   The World's Deepest Hole – Alaska Science Forum – July 1985  The Deepest Hole 20 June 2006  Kola Superdeep – Scientific research results and experiences by PhD A. Osadchikh 1984   Photo report on a trip to the Kola superdeep well in 2017. Many photos of the current state.   বিষয়শ্রেণী:১৯৭০-এ প্রতিষ্ঠিত বিষয়শ্রেণী:তুরপুন প্রযুক্তি বিষয়শ্রেণী:রাশিয়ায় বিজ্ঞান ও প্রযুক্তি বিষয়শ্রেণী:সোভিয়েত ইউনিয়নে বিজ্ঞান ও প্রযুক্তি বিষয়শ্রেণী:পৃথিবীর গঠন বিষয়শ্রেণী:পৃথিবীর গঠনকাঠামো
লোরেনৎসো আঙ্গেলে (, ; জন্ম: ২৬ ফেব্রুয়ারি ২০০৫) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইয়ুভেন্তুসের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।  ২০২২ সালে, আঙ্গেলে ইতালি অনূর্ধ্ব-১৮ দলের হয়ে ইতালির বয়সভিত্তিক পর্যায়ে অভিষেক করেছেন।  প্রারম্ভিক জীবন লোরেনৎসো আঙ্গেলে ২০০৫ সালের ২৬শে ফেব্রুয়ারি তারিখে ইতালির জেনোয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আঙ্গেলে ইতালি অনূর্ধ্ব-১৮, ইতালি অনূর্ধ্ব-১৯ এবং ইতালি অনূর্ধ্ব-২০ দলের হয়ে খেলার মাধ্যমে ইতালির প্রতিনিধিত্ব করেছেন। ২০২২ সালের ১১ই আগস্ট তারিখে তিনি আলবেনিয়া অনূর্ধ্ব-১৮ দলের বিরুদ্ধে ম্যাচে ইতালি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3895019  তথ্যসূত্র  বহিঃসংযোগ               বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-১৯ আন্তর্জাতিক ফুটবলার
সাংস্কৃতিক ভূদৃশ্য বলতে কোনো একটি স্থানের এমন এক অবস্থার কথা বলা হয় যেখানে প্রাকৃতিক বিভিন্ন উপাদান মানুষের তৈরী উপাদানের সাথে একত্রিত হয়ে উক্ত স্থানের জীবনযাত্রা ও দৃশ্যমান ব্যবস্থাকে পরিবর্তন করে এক নতুন আবহ দান করেছে। থাম্ব|সাংস্কৃতিক ভূদৃশ্য   সংজ্ঞার্থ  সরল অর্থে, সাংস্কৃতিক ভূদৃশ্য ভূরূপের কৃত্রিম পরিবেশকে বোঝায়। সাংস্কৃতিক ভূদৃশ্য একটি জনগোষ্ঠীর উদ্ভাবিত সাংস্কৃতিক প্রলক্ষণের উদ্ভব, বিকাশ,বিবর্তন সবকিছুর দলিল।   বৈশিষ্ট্য    ধারণার ইতিহাস  সর্বপ্রথম কোনো ভৌগোলিক বর্ণনায় "সাংস্কৃতিক ভূদৃশ্য" ধারণাটি আমরা দেখতে পাই ১৯০৮ সালে অটো শ্লুটার-এর রচনায়। তবে, এই "ভূদৃশ্য" ধারনাটি ইউরোপীয় চিত্রকরেরা '১৬ শতক থেকেই ব্যবহার করে আসছিলো তাদের চিত্রকলায়।   উদাহরণ  ওয়াল্ড হেরিটেজ কমিটি কর্তৃক নির্বাচিত কিছু সাংস্কৃতিক ভূদৃশ্য সংবলিত স্থানের তালিক নিচে দেয়া হলোঃ  টোঙ্গারিও জাতীয় উদ্যান, নিউজিল্যান্ড (১৯৯৩ সালে নির্বাচিত)  উলুরু-কাটা জুটা জাতীয় উদ্যান, অস্ট্রেলিয়া (১৯৯৪ সালে নির্বাচিত)  ধানের চত্বর, ফিলিপাইনস্‌ (১৯৯৫ সালে নির্বাচিত)  সিন্ত্রা, পর্তুগাল (১৯৯৫ সালে নির্বাচিত)  হংজুর পশ্চিম হ্রদ এলাকা, চীন (২০১১ সালে নির্বাচিত)   বহিঃসংযোগ   UNESCO Webpage Article on 'Cultural Landscaeps' identifying all listed cultural landsapes গ্রহণ করা হয়েছেঃ ৯ জানুয়ারী, ২০০৮ তারিখে  UNESCO World Heritage Committee's Operational Guidelines for the Implementation of the World Heritage Conventon গ্রহণ করা হয়েছেঃ ১১ নভেম্বর, ২০০৭ তারিখে  UNESCO World Heritage Series publication entitled "World Heritage Cultural Landscapes 1992 - 2002 গ্রহণ করা হয়েছেঃ ৯ জানুয়ারী, ২০০৮ তারিখে  PANNELL, S (2006) Reconciling Nature and Culture in a Global Context: Lessons form the World Heritage List. James Cook University, Cairns. গ্রহণ করা হয়েছেঃ ১১ নভেম্বর, ২০০৭ তারিখে  International Federation of Landscape Architects Cultural Landscapes Committee গ্রহণ করা হয়েছেঃ ২৬ জানুয়ারী, ২০০৯ তারিখে    বিষয়শ্রেণী:সাংস্কৃতিক ভূগোল বিষয়শ্রেণী:সংস্কৃতি শর্তাবলী ইউনেস্কো কনভেনশন
আল শাবাব আল আরাবি ক্লাব () বা সহজভাবে আল শাবাব ছিল দুবাই ভিত্তিক আমিরাতি পেশাদার ফুটবল এবং বাস্কেটবল ক্লাব, যেটি সংযুক্ত আরব আমিরাতের আরব উপসাগরীয় লিগে প্রতিদ্বন্দ্বিতা করত। ক্লাবটি ১৯৫৮ সালে প্রতিষ্ঠিত হয়েছিল।  ২০১৭ সালে, ক্লাবটি আল আহলি দুবাইতে যোগদানের জন্য দুবাই সিএসসি-এর সাথে একীভূত হয়, যাকে শাবাব আল আহলি ক্লাব হিসাবে পুনঃব্র্যান্ড করা হয়েছিল।   সাফল্য   সংযুক্ত আরব আমিরাত প্রো লিগ  বিজয়ী: ১৯৮৯–৯০, ১৯৯৪–৯৫, ২০০৭–০৮   সংযুক্ত আরব আমিরাত প্রেসিডেন্ট'স কাপ:  বিজয়ী: ১৯৮০–৮১, ১৯৮৯–৯০, ১৯৯৩–৯৪, ১৯৯৬–৯৭   সংযুক্ত আরব আমিরাত লিগ কাপ  বিজয়ী: ২০১০–১১   জিসিসি চ্যাম্পিয়ন্স লিগ  বিজয়ী: ১৯৯২, ২০১১, ২০১৫   প্রথম বিভাগ লিগ:  বিজয়ী: ১৯৭৪–৭৫   এশিয়ায় আল শাবাব   এএফসি চ্যাম্পিয়ন্স লিগ/এশিয়ান ক্লাব চ্যাম্পিয়নশিপ ১৯৯১: সেমি-ফাইনাল ১৯৯৫: প্রথম পর্ব ২০১২: গ্রুপ পর্ব ২০১৩: রাউন্ড অব ১৬ ২০১৬: প্লে অফ পর্ব   এশিয়ান ক্লাব চ্যাম্পিয়নশিপের ইতিহাস   মৌসুম  পর্ব  ক্লাব  স্বাগতিক  অতিথি  সমষ্টি ১৯৯১ প্রথম পর্ব  আল-আনসার৩–১ ১–১ ৪–২ গ্রুপ এ২–১ ২য়  আল-রাইয়ান১–২  পোর্ট এফসি৩–১   আল-হিলাল০–১  তৃতীয় স্থান  আল-রাইয়ান২–২ (৬–৭) (পে.) ১৯৯৫ প্রথম পর্ব  আল-আনসার২–১ ০–১ ২–২ (আ)   এএফসি চ্যাম্পিয়ন্স লিগের ইতিহাস   মৌসুম  পর্ব  ক্লাব  স্বাগতিক  অতিথি  সমষ্টি ২০১২  ৩–০  গ্রুপ ডি  পার্সেপোলিস১–৩১–৬৪র্থ  আল-হিলাল১–১ ১–২  আল-গারাফা০–০ ১–২ ২০১৩ প্লে-অফ পর্ব  সাবা কোম১–১ (৫–৩) (পেন.) গ্রুপ বি  লেখভিয়া৩–১১–২২য়  পাখতাকর০–১ ২–১   আল-ইতিফাক১–০ ১–৪    এস্তেঘলাল২–৪ ০–০ ২–৪  ২০১৬ প্লে অফ পর্ব  বুনিয়োদকোর০–২   আরও দেখুন   সংযুক্ত আরব আমিরাতের ফুটবল ক্লাবের তালিকা   তথ্যসূত্র    বহিঃসংযোগ   আল শাবাব সংযুক্ত আরব আমিরাত অফিসিয়াল ওয়েবসাইট     শাব্বাব, আল শাবাব বিষয়শ্রেণী:১৯৫৮-এ প্রতিষ্ঠিত অ্যাসোসিয়েশন ফুটবল ক্লাব বিষয়শ্রেণী:১৯৫৮-এ চুক্তিবদ্ধ রাষ্ট্রসমূহের প্রতিষ্ঠিত বিষয়শ্রেণী:২০১৭-এ বিলুপ্ত ফুটবল ক্লাব বিষয়শ্রেণী:সংযুক্ত আরব আমিরাতে বিলুপ্ত ফুটবল ক্লাব
ইয়াহিয়া জাবরান (; জন্ম: ১৮ জুন, ১৯৯১) একজন মরক্কোর পেশাদার ফুটবলার। তিনি মরক্কোর ক্লাব ওয়াইদাদ এসি এবং মরক্কো জাতীয় দলের হয়ে মিডফিল্ডার হিসেবে খেলেন।   আন্তর্জাতিক ক্যারিয়ার  ১০ নভেম্বর, ২০২২-এ, তাকে কাতার ২০২২ ফিফা বিশ্বকাপের মরক্কোর হয়ে প্রতিনিধিত্ব করার জন্য ২৬ সদস্যের দলে তাকে রাখা হয়েছিল।   আন্তর্জাতিক গোল    স্কোর এবং ফলাফলের তালিকায় প্রথমে মরক্কোর গোল সংখ্যা প্রথমে উল্লেখ করা হয়েছে।   নং তারিখ ভেন্যু প্রতিপক্ষ স্কোর ফলাফল প্রতিযোগিতা ১ ১৮ জানুয়ারি, ২০২১ স্ট্যাডে দে লা রিইউনিফিকেশন, ডুয়ালা, ক্যামেরুন  ১–০ ১–০ ২০২০ আফ্রিকান নেশনস চ্যাম্পিয়নশিপ ২ ৪ ডিসেম্বর, ২০২১ আহমেদ বিন আলী স্টেডিয়াম, আল রাইয়ান, কাতার  ১–০ ৪–০ ২০২১ ফিফা আরব কাপ   ফুটসাল   নং তারিখ ভেন্যু প্রতিপক্ষ স্কোর ফলাফল প্রতিযোগিতা ১ ২ নভেম্বর, ২০১২ ইনডোর স্টেডিয়াম হুয়ামার্ক, ব্যাংকক, থাইল্যান্ড  ০–১ ৮–৩ ২০১২ ফিফা ফুটসাল বিশ্বকাপ   অর্জন    ক্লাব  ওয়াইদাদ এসি   বোতোলা : ২০১৮–১৯, ২০২০–২১, ২০২১–২২  কাফ চ্যাম্পিয়নস লিগ : ২০২১–২২  মরক্কো   আফ্রিকান নেশনস চ্যাম্পিয়নশিপ : ২০১৮, ২০২০   ব্যক্তিগত    বোটোলার সেরা খেলোয়াড়: ২০২২   তথ্যসূত্র    বহিঃসংযোগ      বিষয়শ্রেণী:২০২০ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:সংযুক্ত আরব আমিরাতে প্রবাসী ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:হাসানিয়াহ আগাদিরের খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:বুতুলাহের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:মরক্কী ফুটবলার বিষয়শ্রেণী:২০১৮ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
ইন্দোনেশিয়া-সুরিনাম সম্পর্ক ইন্দোনেশিয়া এবং সুরিনাম এর মধ্যকার দ্বিপাক্ষিক সম্পর্ককে নির্দেশ করে। এর পাশাপাশি দেশদুটির মধ্যকার ঐতিহাসিক সম্পর্ককেও নির্দেশ করে। ইন্দোনেশিয়া এবং সুরিনাম উভয় দেশই ডাচ সাম্রাজ্য এর অধীনে ছিল, ফলে তাদের একটি সাধারণ অতীত রয়েছে এবং দেশদুটির মাঝে বিশেষ সম্পর্ক রয়েছে। ১৯ শতকের শেষের দিকে এবং ২০ শতকের শুরুর দিকে বহু জাভানীয়কে কাজের জন্য সুরিনামে পাঠানো হয়।  সুরিনামের রাজধানী পারামারিবোতে ইন্দোনেশিয়ার একটি দূতাবাস রয়েছে। এই দূতাবাসের মাধ্যমে, ইন্দোনেশিয়ার সাথে গায়ানার বিভিন্ন বিষয়াবলী এবং কার্যক্রম সম্পন্ন করা হয়। অপরদিকে, ইন্দোনেশিয়ার রাজধানী জাকার্তায় সুরিনামের একটি দূতাবাস রয়েছে। ইন্দোনেশিয়া এবং সুরিনাম উভয় দেশই বিশ্ব বাণিজ্য সংস্থা (ডব্লিউটিও) এবং ফোরাম অব ইস্ট এশিয়া-লাতিন আমেরিকা কো-অপারেশন এর সদস্য।   ইতিহাস  ইন্দোনেশিয়া এবং সুরিনামের মধ্যকার ঐতিহাসিক সম্পর্কের সূচনা হয় ১৮৯০ সালে, যখন জাভানীয় মানুষদের কাজের জন্য, ইন্দোনেশিয়া থেকে সুরিনামে পাঠানো হয়। অন্য কলোনিতে তথা সুরিনামে শ্রমিকের প্রয়োজন মেটানোর জন্য, ডাচ সাম্রাজ্যের এক উপনিবেশ ডাচ ইস্ট ইন্ডিজ থেকে মানুষকে সুরিনামে পাঠানো হত। এদের অধিকাংশই কৃষি খাতে কাজ করতেন। বর্তমানে সুরিনামের প্রায় ৭০,০০০ বা ১৫ শতাংশ নাগরিক জাভানীয় বংশোদ্ভূত। এর পাশাপাশি সুরিনামের কিছুসংখ্যক উচ্চপদস্থ কর্মকর্তা, যেমন: মন্ত্রিসভার সদস্য জাভানীয় বংশোদ্ভূত। ১৯৭৫ সালে ইন্দোনেশিয়া এবং সুরিনামের মাঝে আনুষ্ঠানিকভাবে কূটনৈতিক সম্পর্ক স্থাপিত হয়। যদিও ১৯৬৪ সাল থেকেই সুরিনামের রাজধানী পারামারিবোতে ইন্দোনেশিয়ার একটি কনস্যুলেট রয়েছে।Indonesia-Suriname Bilateral Relations   অর্থনীতি এবং বাণিজ্য  ইন্দোনেশিয়া উত্তর আমেরিকা অঞ্চলে সুরিনামকে একটি কৌশলগত অংশীদার হিসেবে বিবেচনা করে এবং উত্তর আমেরিকার বাজারে প্রবেশের একটি বাণিজ্যকেন্দ্র হিসেবেও বিবেচনা করে। ২০১২ সালে ইন্দোনেশিয়া এবং সুরিনামের মধ্যকার বাণিজ্যের পরিমাণ ছিল, ৮.৯ মিলিয়ন (৮৯ লক্ষ) মার্কিন ডলারের। এর মাঝে সুরিনামে ইন্দোনেশিয়ার পণ্যের রপ্তানি মুল্য ছিল ৭.১ মিলিয়ন (৭১ লক্ষ) মার্কিন ডলার এবং ইন্দোনেশিয়ায় সুরিনামের পণ্যের রপ্তানি মুল্য ছিল ১.৮ মিলিয়ন (১৮ লক্ষ) মার্কিন ডলার। অর্থাৎ ২০১২ সালে ইন্দোনেশিয়া এবং সুরিনামের মধ্যকার দ্বিপাক্ষিক বাণিজ্যে ইন্দোনেশিয়ার উদ্বৃত্ত ছিল ৫.৩ মিলিয়ন (৫৩ লক্ষ) মার্কিন ডলার। সুরিনামে ইন্দোনেশিয়ার রপ্তানি পণ্যের মধ্যে রয়েছে, টেক্সটাইল, আসবাবপত্র, পোশাক, গৃহস্থালির সামগ্রী, প্লাস্টিক পণ্য, জুতা, রান্নার উপকরণ, বাদ্যযন্ত্র প্রভৃতি।   সংস্কৃতি  ২০১১ সালের ৪ এপ্রিল, ইন্দোনেশিয়ার ইয়োগাকার্তা এবং সুরিনামের কোমেউইজনে শহর সিস্টার সিটি চুক্তি সাক্ষর করে। জাভানীয় ইন্দোনেশীয় এবং জাভানীয় সুরিনামিজদের মধ্যকার সাধারণ জাভানীয় সংস্কৃতি এই দুই দেশের মধ্যকার সাংস্কৃতিক এবং ঐতিহাসিক সেতুবন্ধন করে।   তথ্যসূত্র    বহিঃসংযোগ   ইন্দোনেশিয়া দূতাবাস, পারামারিবো, সুরিনাম     বিষয়শ্রেণী:ইন্দোনেশিয়ার দ্বিপাক্ষিক সম্পর্ক বিষয়শ্রেণী:সুরিনামের দ্বিপাক্ষিক সম্পর্ক
আয়ুষি পোদ্দার (জন্ম ২৩ অক্টোবর ২০০০) একজন ভারতীয় লক্ষ্যভেদী ক্রীড়াবিদ তথা শুটার। তিনি পশ্চিমবঙ্গের হুগলি জেলার শেওড়াফুলির বাসিন্দা।   জীবনী  আয়ুষি পোদ্দার ২০০০ সালের ২০ অক্টোবরে জন্মগ্রহণ করেন এবং বর্তমানে তিনি ভারতের ন্যাশনাল রাইফেল অ্যাসোসিয়েশনের জেষ্ঠ্য বিভাগে ৫০মিটার ৩পজিশন রাইফেল বিভাগের র‍্যাংকিংয়ে ২য় স্থলে রয়েছেন। ১৩ বছর বয়সে তিনি তার বাবা পঙ্কজ পোদ্দারের সাথে শ্রীরামপুর রাইফেল ক্লাবে প্রশিক্ষণ নিতে শুরু করেন। ২০১৪ সালে, তিনি দিল্লির ড. করনি সিং শুটিং রেঞ্জে তার প্রথম জুনিয়র ন্যাশনাল প্রতিযোগিতায় খেলেন। তারপর থেকে তিনি তার বাবার নিজের ক্লাব বুলসেই শুটিং একাডেমিতে প্রশিক্ষণ নিচ্ছেন।  পোদ্দার বিভিন্ন ইভেন্টে জাতীয় ও আন্তর্জাতিক খেতাব জিতেছেন। তিনি ৬২তম জাতীয় শ্যুটিং চ্যাম্পিয়নশিপে জুনিয়রদের ৫০মিটার ৩পজিশনে একটি রৌপ্য পদক জিতেছেন এবং কেরালার ত্রিভান্দ্রমে অনুষ্ঠিত জুনিয়র্স এবং যুব বিভাগে ১০ মিটার এয়ার রাইফেল টিম ইভেন্টে দুটি স্বর্ণপদক জিতেছেন৷  বর্তমানে, আয়ুষি পোদ্দারকে সনি পিকচার্স নেটওয়ার্ক স্পনসর করছে এবং লক্ষে স্পোর্টস ফাউন্ডেশন তাকে ব্যাপকভাবে সহায়তা করছে।   তথ্যসূত্র   বিষয়শ্রেণী:ভারতীয় নারী ক্রীড়া শুটার বিষয়শ্রেণী:পশ্চিমবঙ্গের নারী ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম
thumb|নেট নিরপেক্ষতার প্ৰতীক নেট নিরপেক্ষতা এই নীতিটি প্রসার করে যে বিভিন্ন দেশের সরকার ও ইন্টারনেট সেবা প্রদানকারীরা যারা ইন্টারনেট নিয়ন্ত্রণ করছেন তারা ব্যবহারকারী, কন্টেন্ট, ওয়েবসাইট, প্রচারের মাধ্যম, অ্যাপ্লিকেশন, যেকোনো সংযুক্ত সরঞ্জামের ধরন তথা যোগাযোগের মাধ্যমের উপর ভিত্তি করে যেন পক্ষপাত না করেন ও ইন্টারনেটে লভ্য সমস্ত ডাটার সাথে সমানভাবে চর্চা করে। ২০০৩ সালে সার্বজনীন বাহক বলে একটি দীর্ঘ স্থায়ী ধারণার সংযোজন হিসাবে (যেটি টেলিফোন সিস্টেমের ভূমিকা বর্ণনা করতে ব্যবহার করা হয়ে থাকতো) কলম্বিয়া বিশ্ববিদ্যালয়ের একজন অধ্যাপক টিম ঊ নেট নিরপেক্ষতা-নামটির সৃষ্টি করেন।Krämer, J; Wiewiorra, L. & Weinhardt,C. (2013): "Net Neutrality: A progress report" . Telecommunications Policy 37(9), 794–813.  নেট নিরপেক্ষতা নীতি লঙ্ঘনের একটি বহুল উদ্ধৃত উদাহরণ যখন ইন্টারনেট সেবা প্রদানকারী কমকাস্ট নকল প্যাকেট ব্যবহার করে গোপনে পিয়ার টু পিয়ার ফাইল শেয়ারিং (P২P) অ্যাপ্লিকেশন থেকে আপলোডগুলির বিলম্বকরণ (কথ্য ভাষায় যাকে বলা হয়ঃ "রোধ") করে।  গবেষণা বলছে যে, নীতি যন্ত্রের একটি সংমিশ্রণ হচ্ছে গিয়ে নেটওয়ার্কের নিরপেক্ষতার বিতর্কে দরকারী মূল্যবান রাজনৈতিক ও অর্থনৈতিক উদ্দেশ্যের পরিসীমাকে বুঝতে সাহায্য করবে। শক্তিশালী জনমতের সাথে সংযুক্ত, এটি পৃথিবীর কয়েকটি দেশের সরকারদের বিভিন্ন সাধারণ জন-উপযোগগুলির মতো ব্রডব্যান্ড ইন্টারনেট পরিষেবা কে নিয়ন্ত্রণ করতে বাধ্য করেছে; ঠিক যেভাবে পথ, বিদ্যুৎ, ইন্ধন ও জল সরবরাহ নিয়ন্ত্রিত।   সংজ্ঞা এবং সম্পর্কিত নীতি  ইন্টারনেট নিরপেক্ষতা নেটওয়ার্ক নিরপেক্ষতা অর্থাৎ সমস্ত  ইন্টারনেট ট্রাফিকের সাথে সমান সমান আচরণ করা হবে। ইন্টারনেট ট্রাফিক বিভিন্ন বার্তাসমূহ, ফাইল এবং তথ্য (যা ইন্টারনেটের মাধ্যমে পাঠানো হয়); উদাহরণস্বরূপ ইমেইল, ডিজিটাল অডিও ফাইল, ডিজিটাল ভিডিও ফাইল ইত্যাদি সুদ্ধ গঠিত। কলম্বিয়া আইন স্কুলের অধ্যাপক টিম ঊ অনুযায়ী, নেট নিরপেক্ষতা কে ব্যাখ্যা করার উত্তম পদ্ধতি হলো একটি সর্বসাধারণ তথ্য নেটওয়ার্ক সবচাইতে বেশি উপযোগী তখনই হবে যখন সমস্ত লভ্য কন্টেন্ট, ওযেবসাইট ও প্রচারের মাধ্যমের সাথে (যেমনঃ মোবাইল ডিভাইস, ভিডিও গেম কন্সোল) সমানরূপে আচরণ করা হবে।  কারিগরি ও পরিষেবা ভিত্তিক নেটওয়ার্ক নিরপেক্ষতার আরো খানিকটা বিশদ প্রস্তাবিত সংজ্ঞা উত্থাপিত করে যে পরিষেবা ভিত্তিক নেটওয়ার্ক নিরপেক্ষতা তেমন একটি দৃষ্টান্তে আনুগত্য যেটিতে, একটি নির্দিষ্ট স্তরের ক্রিয়াপ্রণালী সেই নির্দিষ্ট স্তরে ভাষান্তরিত করা তথ্য ব্যতীত অন্য কোনো তথ্য দ্বারা প্রভাবিত হয়না ।   তথ্যসূত্র   বিষয়শ্রেণী:মানবাধিকার বিষয়শ্রেণী:ইন্টারনেট বিষয়শ্রেণী:ইন্টারনেট প্রবেশাধিকার
দ্য কাঠমান্ডু পোস্ট হলো নেপাল থেকে প্রকাশিত একটি প্রধান সংবাদপত্র। এটি ১৯৯৩ খ্রিষ্টাব্দের ফেব্রুয়ারি মাসে শ্যাম গোয়েংকা কর্তৃক প্রতিষ্ঠিত হয়। এটি নেপালের সর্ববৃহৎ ইংরেজি ভাষার সংবাদপত্রগুলোর মধ্যে অন্যতম। সংবাদপত্রটি স্বাধীনভাবে পরিচালিত।  এটি নেপালের বৃহত্তম নেপালি ভাষার সংবাদপত্র দৈনিক কান্তিপুর এর সাথে কান্তিপুর পাবলিকেশন্স কর্তৃক প্রকাশিত হয়।  কাঠমান্ডু পোস্ট এশিয়ার ১৯টি সংবাদপত্রের সংগঠন এশিয়া নিউজ নেটওয়ার্কের অন্যতম সদস্য। কাঠমান্ডু পোস্ট নেপালের প্রথম স্বাধীনভাবে প্রকাশিত ইংরেজি ভাষার ব্রডশিট দৈনিক সংবাদপত্র এবং নেপালের সবচেয়ে বেশি বিক্রিত ইংরেজি দৈনিক। এই সংবাদপত্রের দৈনিক প্রকাশিত কপির পরিমাণ ৯৫,০০০।  কাঠমান্ডু পোস্টের প্রথম পাঁচ পৃষ্ঠা প্রধানত দেশের সংবাদের জন্য বরাদ্দ থাকে। এবং প্রতিদিন শেষের পাতায় বিভিন্ন ফিচার, বিশ্লেষণ, সাক্ষাৎকার, মূল্যায়ন, রেস্তোরাঁর পর্যালোচনা, ভ্রমণ ইত্যাদি বিষয় প্রকাশিত হয়। সাপ্তাহিকভাবে পত্রিকায় সংস্কৃতি ও শিল্পকলা বিষয়ে ফিচার প্রকাশিত হয়; জাতীয়, আন্তর্জাতিক ও সামাজিক ঘটনাবলি, জীবনযাপন, ফ্যাশন ও প্রযুক্তি ইত্যাদি ফিচারের অন্তর্ভুক্ত হয়। সপ্তাহান্তে কাঠমান্ডু পোস্ট দীর্ঘস্থায়ী সাংবাদিকতা, ব্যঙ্গ বিদ্রূপ ও কাল্পনিক সৃজনশীলতার প্রতি দৃষ্টি দেয়।  ২০১৮ খ্রিষ্টাব্দ থেকে সংবাদপত্রটি দীর্ঘ অনুসন্ধানী প্রতিবেদন, বিশ্লেষক ও বিশ্লেষণ ইত্যাদি বিষয়ে গুরুত্বারোপ করছে এবং দৈনিক সংবাদে এসব বিষয় অন্তর্ভুক্ত রাখছে।   হামলা  ২০০৭ খ্রিষ্টাব্দের অক্টোবর মাসে সাবেক মাওবাদী বিদ্রোহী নেপালের একীকৃত সমাজবাদী পার্টি (মাওবাদী) সমর্থিত সর্ব নেপাল মুদ্রণ ও প্রকাশনা শ্রমিক ইউনিয়ন নামক একটি সংগঠন দ্য কাঠমান্ডু পোস্ট এর কার্যালয়ে আক্রমণ চালায়। প্রতিষ্ঠানের প্রিন্টিং প্রেসে ধ্বংসযজ্ঞ চালানো হয় এবং পত্রিকাটি প্রকাশে বাধা দেওয়া হয়। আক্রমণের প্রতিবাদে প্রায় দুই শতাধিক সাংবাদিক ও আইনজীবী কাঠমান্ডুর সড়কে অবস্থান নেন।    চীনা দূতাবাস বিতর্ক  ২০২০ খ্রিষ্টাব্দের ফেব্রুয়ারি মাসে দ্য কাঠমান্ডু পোস্ট ন্যাটোতে মার্কিন যুক্তরাষ্ট্রের সাবেক রাষ্ট্রদূত আইভো দালদেরের একটি প্রবন্ধ পুনঃপ্রকাশ করে, যা ইতোপূর্বে এশিয়া নিউজ নেটওয়ার্কের অন্যতম সহযোগী কোরিয়া হেরাল্ডে প্রকাশিত হয়েছিল। প্রবন্ধে শাটারস্টক থেকে নেওয়া একটি চিত্রও সংযোজিত করা হয়, যেখানে চীনের সমাজতান্ত্রিক নেতা মাও সে তুংকে মাস্ক পরিহিত অবস্থায় দেখা যায়। নেপালের চীনা দূতাবাস এই প্রবন্ধ এবং চিত্রের ব্যাপারে গুরুতর আপত্তি জানায়। দূতাবাস থেকে এই মর্মে প্রেস বিজ্ঞপ্তি প্রকাশ করা হয় যে, প্রবন্ধটি "বিদ্বেষী মনোভাব" নিয়ে প্রকাশিত হয়েছে এবং "সুচিন্তিতভাবে নতুন করোনাভাইরাস জনিত নিউমোনিয়ার বিরুদ্ধে চীনা সরকার ও জনগণ কর্তৃক সমস্ত প্রচেষ্টাকে অবমূল্যায়নের চেষ্টা করা হয়েছে এমনকি অনৈতিকভাবে চীনের রাজনৈতিক ব্যবস্থার ওপর আক্রমণ করা হয়েছে।" সাংবাদিক ও কূটনীতিকেরা এই প্রেস বিজ্ঞপ্তিকে "কূটনৈতিক শালীনতার লঙ্ঘন" বলে নিন্দা জানায়। একে চীনা সরকার কর্তৃক প্রতিবেশী রাষ্ট্রের মুক্ত গণমাধ্যমকে অবদমনের চেষ্টা হিসেবেও আখ্যায়িত করা হয়।   তথ্যসূত্র   বিষয়শ্রেণী:নেপালে প্রকাশিত দৈনিক সংবাদপত্র বিষয়শ্রেণী:এশিয়ায় প্রকাশিত ইংরেজি ভাষার দৈনিক সংবাদপত্র বিষয়শ্রেণী:কাঠমান্ডু বিষয়শ্রেণী:এশিয়ার ইংরেজি ভাষার সংবাদপত্র
কোতোয়ালী বাংলাদেশের রংপুর জেলার একটি মেট্রোপলিটন থানা। এটি রংপুর সিটি কর্পোরেশনের আওতাধীন।   ইতিহাস  থাম্ব|কোতোয়ালী থানা, রংপুর ১৮৭৭ সালে রংপুর কোতোয়ালী থানা প্রতিষ্ঠিত হয়। রংপুর সিটি কর্পোরেশন প্রতিষ্ঠার আগে এ থানার অধীনে মোট ইউনিয়ন ছিল ১১টি। কিন্তু ২০১২ খ্রিস্টাব্দের ২৮ জুন রংপুর সিটি কর্পোরেশন প্রতিষ্ঠিত হলে রংপুর পৌরসভাসহ রংপুর সদর উপজেলার ৭টি ইউনিয়ন পরিষদের কার্যক্রম বিলুপ্ত হয়ে যায় এবং কোতোয়ালী থানাসহ মোট ৬টি মেট্রোপলিটন থানার অধীনে সম্পূর্ণ সিটি কর্পোরেশনকে ৩৩টি ওয়ার্ডে বিভক্ত করা হয়।   অবস্থান ও সীমানা  রংপুর সিটি কর্পোরেশনের পশ্চিম-মধ্যভাগে মূলাটোল এলাকায় কোতোয়ালী থানার অবস্থান। এর উত্তর-পশ্চিমে হাজিরহাট থানা, উত্তরে পরশুরাম থানা, উত্তর-পূর্বে হারাগাছ থানা, পূর্বে মাহিগঞ্জ থানা, দক্ষিণে তাজহাট থানা ও মিঠাপুকুর উপজেলা এবং দক্ষিণ-পশ্চিমে বদরগঞ্জ উপজেলা অবস্থিত।   প্রশাসনিক এলাকা  কোতোয়ালী থানার আওতাধীন রংপুর সিটি কর্পোরেশনের এলাকাসমূহ হল:  ১৩নং ওয়ার্ড  ১৪নং ওয়ার্ড  ১৫নং ওয়ার্ড (আংশিক)  ১৬নং ওয়ার্ড  ১৭নং ওয়ার্ড  ১৮নং ওয়ার্ড  ১৯নং ওয়ার্ড  ২০নং ওয়ার্ড  ২১নং ওয়ার্ড  ২২নং ওয়ার্ড  ২৩নং ওয়ার্ড  ২৪নং ওয়ার্ড  ২৫নং ওয়ার্ড  ২৬নং ওয়ার্ড  ২৭নং ওয়ার্ড  ২৮নং ওয়ার্ড (আংশিক)  ৩নং চন্দনপাট ইউনিয়ন (রংপুর সদর উপজেলা)  ৪নং সদ্যপুস্করণী ইউনিয়ন (রংপুর সদর উপজেলা)  ১১নং গোপালপুর ইউনিয়ন (বদরগঞ্জ উপজেলা)   আরও দেখুন   রংপুর সিটি কর্পোরেশন  রংপুর সদর উপজেলা  বদরগঞ্জ উপজেলা  রংপুর জেলা   তথ্যসূত্র    বহিঃসংযোগ      বিষয়শ্রেণী:রংপুর সিটি কর্পোরেশনের থানা
প্রাণী শারীরস্থানে, রাইনেনসেফালন (গ্রিক ῥίς, rhis = "নাক", এবং ἐγκέφαλος, enkephalos = "মস্তিষ্ক" থেকে), যাকে ঘ্রাণ-মস্তিষ্ক বা ঘ্রাণবহ মস্তিষ্কও বলা হয়, এটি মস্তিষ্কের একটি অংশ যা গন্ধের (অর্থাৎ ঘ্রাণ) সাথে জড়িত। এটি মানুষের মস্তিষ্কে প্যালিওকর্টেক্স গঠন করে।  অংশসমূহ রাইনেনসেফালন শব্দটি বিভিন্ন সময়ে বিভিন্ন কাঠামো বর্ণনা করতে ব্যবহৃত হয়েছে।  একটি সংজ্ঞায় অন্তর্ভুক্ত রয়েছে: ঘ্রাণবহ বাল্ব, ঘ্রাণবহ পথ, অগ্র ঘ্রাণবহ নিউক্লিয়াস, অগ্র ছিদ্রযুক্ত পদার্থ, মধ্যম ঘ্রাণবহ স্ট্রিয়া, পার্শ্বীয় ঘ্রাণবহ স্ট্রিয়া, অ্যামিগডালার কিছু অংশ এবং প্রাক-পাইরিফর্ম অঞ্চল।http://braininfo.rprc.washington.edu/AncilDefinition.aspx?ID=2078&questID=2078  কিছু সূত্রে গন্ধের উপলব্ধির সাথে সম্পর্কিত মস্তিষ্কের অন্যান্য অঞ্চলকেও রাইনেনসেফালন হিসেবে শ্রেণীবদ্ধ করা হয়, কিন্তু মানুষের মস্তিষ্কের যে অঞ্চলগুলো শুধুমাত্র ঘ্রাণবহ বাল্ব থেকে তন্তু গ্রহণ করে, সেগুলো প্যালিওপ্যালিয়ামের অঞ্চলেই সীমাবদ্ধ। এই হিসেবে, রাইনেনসেফালনে অন্তর্ভুক্ত হয়: ঘ্রাণবহ বাল্ব, ঘ্রাণবহ পথ, ঘ্রাণবহ টিউবার্কল এবং স্ট্রিয়া, অগ্র ঘ্রাণবহ নিউক্লিয়াস এবং অ্যামিগডালার ও পাইরিফর্ম কর্টেক্সএর কিছু অংশ।  বিভিন্ন প্রজাতিতে রাইনেনসেফালনের বিকাশ প্রজাতিভেদে ভিন্ন হয়। যে ক্ষুদ্র অঞ্চলে ললাটীয় খণ্ডক রগাঞ্চলীয় খণ্ডক এর সাথে মিলিত হয় এবং প্যারাহিপ্পোক্যাম্পাল জাইরাসের আঙ্কাস-এর উপর অবস্থিত কর্টেক্সের অঞ্চল (উভয়ই ঘ্রাণবহ কর্টেক্সের অন্তর্গত) তাদের গঠন বেশিরভাগ টেলেনসেফালনের থেকে ভিন্ন (তথাকথিত "অ্যালোকর্টেক্স") এবং সেগুলো ফাইলোজেনেটিকভাবে পুরনো (তথাকথিত প্যালিওকর্টেক্স)।  তথ্যসূত্র  বহিঃসংযোগ    বিষয়শ্রেণী:স্নায়ুশারীরস্থান বিষয়শ্রেণী:ঘ্রাণতন্ত্র
কুর্তি () ভারতের গোয়া রাজ্যের উত্তর গোয়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে কুর্তি শহরের জনসংখ্যা হল ১৩,০৭০ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে কুর্তি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ার শহর ও নগর
১৯৭৩ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩০টি চলচ্চিত্র মুক্তি পায়।   মুক্তিপ্রাপ্ত চলচ্চিত্র সমূহ   মুক্তির  তারিখ চলচ্চিত্র পরিচালক অভিনয়ে ধরন টীকা তথ্যসূত্র জানুয়ারি ১৬জীবন তৃষ্ণাএইচ আকবররাজ্জাক, ববিতা, সুচন্দা, প্রবীর মিত্র রংবাজ জহিরুল হক রাজ্জাক, কবরী, খলিল, আনোয়ার হোসেন, রোজী সামাদ অ্যাকশন ফেব্রুয়ারি ২ খেলাঘর আব্দুল জব্বার খান রাজ্জাক, কবরী, আব্দুল জব্বার খান, সুলতানা জামান, আনোয়ার হোসেন ৯ ধীরে বহে মেঘনা আলমগীর কবির ববিতা, হাসু ব্যানার্জী, আজমল হুদা, গোলাম মুস্তাফা, মিরানা জামান, শমিতা বিশ্বাস, সুচন্দা, বনানী চৌধুরী যুদ্ধ বাংলাদেশের মুক্তিযুদ্ধভিত্তিক চলচ্চিত্র দেবর শেখ লতিফ জসিম উর্দু চলচ্চিত্র ১৬ বলাকা মন সুভাষ দত্ত কবরী, উজ্জ্বল, কাবেরী, হাসমত, সুলতানা, আলতাফ, গোলাম মুস্তাফা ২৩ বধু মাতা কন্যা আলী কায়সার উজ্জ্বল, শাবানা মার্চ ৩ ঝড়ের পাখি সি বি জামান রাজ্জাক, শাবানা, খলিল, খান আতাউর রহমান ১৬ পলাতক রূপকার রাজ্জাক, শর্মিলী আহমেদ, আনোয়ারা, রবিউল, সাইফুদ্দিন, , গোলাম মুস্তাফা ২৩ প্রিয়তমা অশোক ঘোষ রাজ্জাক, কবরী, ববিতা এপ্রিল ৪ যাহা বলিব সত্য বলিব বাবুল চৌধুরী উজ্জ্বল, রাজ্জাক, কবরী, বেবী জামান ২০ ইয়ে করে বিয়ে ইউসুফ জহির উজ্জ্বল, ববিতা, বুলবুল আহমেদ, খলিল রোমান্স মে ১১ রাতের পর দিন মহসীন ওয়াসিম, ববিতা, খলিল ১৮ এখানে আকাশ নীল হাশমত রাজ্জাক, সুজাতা?, হাসান ইমাম?, খলিল? জুন ১ স্বপ্ন দিয়ে ঘেরা হাসমত রাজ্জাক, কবিতা, গোলাম মুস্তাফা, আনোয়ার হোসেন, শওকত আকবর, সুমিতা দেবী, সাইফুদ্দিন ১৫সতী নারী শেখ আনোয়ার ২৬কে তুমিএস রহমানরাজ্জাক, কবরী, সুচন্দা, রানী সরকার, আনোয়ার হোসেন জুলাই ৬ পায়ে চলা পথ মেহমুদ উজ্জ্বল, ববিতা, খান জয়নুল, খলিল, রোজী আফসারী, টেলি সামাদ, নাসিমা খান ১৩ মন নিয়ে খেলা মন্টু পরদেশী আজিম, সুজাতা, সুমিতা দেবী, কায়েস, আনোয়ার হোসেন, ইনাম আহমেদ ২৭ তিতাস একটি নদীর নাম ঋত্বিক ঘটক প্রবীর মিত্র, কবরী, হাসান ইমাম, আনোয়ার হোসেন, রোজী আফসারী, খলিল, গোলাম মুস্তাফা সামাজিক অদ্বৈত মল্লবর্মণ রচিত তিতাস একটি নদীর নাম উপন্যাস অবলম্বনে আগস্ট ৩ দুরন্ত দুর্বার মহিউদ্দিন ১৭ অনির্বাণ কামাল আহমেদ রাজ্জাক, কবরী, আনিস, রওশন জামিল, আশীষ কুমার লোহ, মেহফুজ সেপ্টেম্বর ৭ অপবাদ বাবুল চৌধুরীউজ্জ্বল, ববিতা, সুচন্দা, আবদুল্লাহ আল মামুন, শওকত আকবর, আনোয়ার হোসেন, দীন মোহাম্মদ, জসিম, বেবী জামান অক্টোবর ২৪ আমার জন্মভূমি আলমগীর কুমকুম রাজ্জাক, কবরী, আলমগীর, মেহফুজ যুদ্ধ ২৮ দস্যুরানী সিরাজুল ইসলাম ভূঁইয়াআলমগীর, শাবানা, মতি নভেম্বর ১৬ দয়াল মুরশিদ মহিউদ্দিন সুচন্দা, আনোয়ার হোসেন ২৩ শ্লোগান কবীর আনোয়ার রাজ্জাক, ববিতা, গোলাম মুস্তাফা, খলিল ৩১ অঙ্গীকার আবদুল্লাহ আল মামুন বুলবুল আহমেদ, কবরী, আলতাফ?, ফতেহ লোহানী ডিসেম্বর ১৪ আবার তোরা মানুষ হ খান আতাউর রহমান ফারুক, ববিতা, আসাদ, খান আতাউর রহমান, রোজী আফসারী যুদ্ধ বাংলাদেশের মুক্তিযুদ্ধভিত্তিক চলচ্চিত্র ১৪ অতিথি আজিজুর রহমান রাজ্জাক, শাবানা, আলমগীর, হাসান ইমামপ্রোগ্রাম ইন বাংলাদেশ আলমগীর কবির তথ্যচিত্রবাংলাদেশের মুক্তিযুদ্ধের প্রেক্ষাপটে নির্মিত   আরও দেখুন    ১৯৭২ সালের বাংলাদেশী চলচ্চিত্রের তালিকা  ১৯৭৪ সালের বাংলাদেশী চলচ্চিত্রের তালিকা  বাংলাদেশের চলচ্চিত্র  ঢালিউড   তথ্যসূত্র    বহিঃসংযোগ   ইন্টারনেট মুভি ডেটাবেজে বাংলাদেশী চলচ্চিত্র   বিষয়শ্রেণী:বছর অনুযায়ী বাংলাদেশী চলচ্চিত্রের তালিকা বিষয়শ্রেণী:১৯৭৩-এ বাংলাদেশ